Hyrox

HYROX ialah pertandingan kecergasan dalam dewan yang menggabungkan larian  dan 8 stesen senaman fungsian yang berselang seli antara satu sama lain. Ia mempormosikan dirinya sebagai sebuah "Siri Perlumbaan Kecergasan Dunia" serta "Sukan untuk Semua ".

Pertandingan HYROX terdiri daripada  berlari diikuti dengan stesen senaman fungsian, diulang lapan kali buat lapan stesen senaman yang berbeza. Acara diseragamkan di semua lokasi, membolehkan atlet membandingkan keputusan secara global.

HYROX telah dilancarkan oleh Christian Toetzke dan Moritz Fürste. Acara HYROX pertama telah diadakan di Hamburg, Jerman pada April 2018.

 Sejarah 
HYROX diasaskan oleh juara hoki padang Olimpik Moritz Fürste dan Christian Toetzke, dan pertama kali diperkenalkan di Hamburg, Jerman pada 2017. Acara HYROX pertama mempunyai 650 peserta. Menurut Fürste, ringkasan asal pertandingan adalah "untuk mencipta acara dengan pengeluaran 200,000-euro (kira-kira $214,000) yang kelihatan seperti berbajet 2,000,000-euro ($2,144,000)". Nama "HYROX" berasal daripada lakuran "hybrid" dan "rockstar" ("bintang rock").

Pertandingan ini telah berkembang di seluruh dunia, dengan 24,000 orang mengambil bahagian dalam acara HYROX di London sahaja pada tahun 2023. Secara keseluruhan, 65 perlumbaan telah diadakan di seluruh dunia pada tahun 2023, dengan 175,000 pesaing mengambil bahagian.

 Ahli gabungan HYROX 
Rangkaian gimnasium Hyrox telah ditubuhkan, dengan gim membayar yuran tahunan untuk menjadi ahli gabungan HYROX. Terdapat tiga peringkat gabungan: Pusat Prestasi HYROX, Kelab Latihan HYROX dan Akademi Prestasi HYROX. HYROX365 bertanggungjawab untuk bahagian latihan dan pendidikan HYROX. Bilangan gim yang berganding dengan HYROX berkembang pesat, dan mencecah 5,000 premis menjelang akhir tahun 2024.

 Tajaan dan wang hadiah 
Menjelang musim ketiga (2020–2021), ia telah menarik pelaburan daripada Infront Sports & Media Group dan penajaan dengan jenama global, Red Bull dan Puma. Wang hadiah acara elit telah meningkat dari tahun ke tahun. Acara utama lain telah menerima pembayaran hadiah sebagai tambahan kepada Kejohanan Dunia. Bagi Kejohanan Dunia HYROX 2023–2024, jumlah hadiah wang tunai ialah $150,000 dibahagikan antara bidang elit lelaki dan wanita, dengan pemenang memenangi $25,000.

 Format 
HYROX menggabungkan larian dengan stesen senaman berfungsi, tempat peserta berlari satu kilometer, diikuti dengan satu stesen senaman fungsian, diulang lapan kali. Setiap perlumbaan dihoskan di dalam dewan di dewan pameran atau pusat konvensyen.

Format perlumbaan ini kekal konsisten di seluruh dunia, membolehkan carta global dan Kejohanan Dunia terkumpul pada akhir setiap musim perlumbaan. Komponen-komponen HYROX adalah seperti yang berikut:

 1 kilometer berlari diikuti 1 kilometer SkiErg
 1 kilometer berlari diikuti 50 meter menolak kereta luncur
 1 kilometer berlari diikuti 50 meter menarik kereta luncur
 1 kilometer berlari diikuti 80 meter lompat lebar<i>burpee</i>
 1 kilometer berlari diikuti 1 kilometer mendayung
 1 kilometer berlari diikuti 200 meter membawa besi tampin
 1 kilometer berlari diikuti 100 meter jalan<i>lunge</i> sambil membawa beg pasir 
 1 kilometer berlari diikuti 100 kali membaling bola dinding

Semua peserta perlu melengkapkan larian dan stesen. Berat dan ulangan stesen adalah berbeza berdasarkan pembahagian.

 Pertandingan 
Banyak pertandingan HYROX diadakan di seluruh dunia setiap tahun, dan tiada kelayakan diperlukan bagi atlet menyertai pertandingan ini. Pesaing boleh bersaing secara perseorangan, beregu berpasangan dua atau pasukan bergantian. Ada empat bahagian: wanita, wanita pro, lelaki, dan lelaki pro. Bagi beregu, terdapat beregu wanita, beregu lelaki dan beregu campuran.

Beberapa acara hujung minggu yang lebih besar dilanjutkan kepada urusan dua atau tiga hari. Acara sehari terbesar berlangsung di Birmingham dengan 5,032 jumlah peserta berjaya. Satu-satunya acara dengan lebih ramai peserta ialah acara dua hari di London pada 2022 yang mempunyai 6,270 peserta.

Beberapa kejohanan penting diadakan setiap tahun, termasuk Kejohanan Eropah dan Kejohanan Amerika Utara, dengan kejohanan paling penting ialah Kejohanan Dunia HYROX.

 Rujukan 

Kategori:Pertandingan sukan
Kategori:Senaman fizikal